
REFERAT
Privind aprobarea proiectului reţelei şcolare şi preşcolare pentru anul şcolar 2006/2007
Conform Legii nr.354/ 15.07.2004 privind modificarea şi completarea Legii Învăţământului nr. 84/ 1995, art.7 (alin.8, 9,10) , în anul şcolar 2006/2007 va avea loc restructurarea reţelei de învăţământ , astfel încât să nu existe unităţi de învăţământ cu efective mai mici de 200 de elevi, respectiv mai mici de 100 de preşcolari (grădiniţe).
La art.7 (alin.10) din Legea nr. 354/ 15.07.2004 se precizează că, în mod excepţional, pe baza unor criterii stabilite în Regulamentul de organizare şi de funcţionare a unităţilor de învăţământ preuniversitar de stat „autorităţile publice locale pot aproba cu avizul MEdC funcţionarea ca persoană juridică a unor unităţi cu număr mai mic de 200/100 de elevi/ preşcolari.

Ca urmare, Inspectoratul Şcolar al judeţului Timiş prezintă propunerea sa de reorganizare a reţelei şcolare a municipiului Timişoara, solicitând prin adresa nr. SC 2005- 020002/ 22.11.2005 aprobarea Consiliului Local al Municipiului Timişoara pentru două unităţi şcolare sub normativ: Liceul Romano - Catolic GERHARDINUM (138 elevi) şi Grădiniţa cu program săptămânal Timişoara (67 de preşcolari).

Anexat prezentului referat se găsesc următoarele documente: referatul doamnei consilier Puşcaş Florica, solicitarea Inspectoratului Şcolar al judeţului Timiş şi propunerea de reorganizare a reţelei şcolare şi preşcolare pentru anul şcolar 2006/2007.

